cyanic-selkie/wikianc huggingface dataset:
เกษม สุวรรณกุล
ประวัติ
เกษม สุวรรณกุล เกิดเมื่อวันที่ 1 มีนาคม พ.ศ. 2473 ที่ตำบลแสนภูดาษ อำเภอบ้านโพธิ์ จังหวัดฉะเชิงเทรา สำเร็จการศึกษาหลักสูตรรัฐศาสตรบัณฑิต (เกียรตินิยมอันดับสอง) จากคณะรัฐศาสตร์ จุฬาลงกรณ์มหาวิทยาลัย เมื่อปี 2494 (รุ่นที่ 1) โดยสอบได้เป็นอันดับที่ 1 ของรุ่น
การทำงาน
เกษม สุวรรณกุล เข้ารับราชการเป็นอาจารย์ที่คณะรัฐศาสตร์ จุฬาลงกรณ์มหาวิทยาลัย เมื่อปี พ.ศ. 2495 จากการชักชวนของศาสตราจารย์ เกษม อุทยานิน คณบดีคณะรัฐศาสตร์ในขณะนั้น หลังจากเป็นอาจารย์ได้เพียงปีเศษ สามารถสอบชิงทุนฟูลไบรท์ ไปศึกษาต่อวิชารัฐประศาสนศาสตร์ ณ มหาวิทยาลัยนิวยอร์ก สหรัฐอเมริกา เมื่อจบการศึกษาในระดับปริญญาโทกลับมาสอนหนังสือได้อีก 1 ปี ได้รับการคัดเลือกให้เข้ารับทุนของรัฐบาลสหรัฐอเมริกา เพื่อศึกษาต่อระดับปริญญาเอกที่มหาวิทยาลัยเดียวกัน ภายหลังได้รับปริญญาเอกทางการบริหารและการปกครอง จึงกลับมาปฏิบัติหน้าที่ที่คณะรัฐศาสตร์อีกครั้ง ในขณะเดียวกันได้รับมอบหมายให้ดำรงตำแหน่งผู้ช่วยเลขานุการนักบริหารสำนักงานเลขาธิการ จุฬาลงกรณ์มหาวิทยาลัย
ในปี พ.ศ. 2513 เขาได้รับเลือกให้ดำรงตำแหน่งคณบดีคณะรัฐศาสตร์ จุฬาลงกรณ์มหาวิทยาลัย จนถึงปี พ.ศ. 2517 ต่อมาในปี พ.ศ. 2520 ได้รับการเสนอชื่อให้ดำรงตำแหน่งอธิการบดีจุฬาลงกรณ์มหาวิทยาลัย และได้ดำรงตำแหน่งอีก 4 สมัย จนถึงปี พ.ศ. 2531 รวมระยะเวลาที่เป็นอธิการบดีทั้งสิ้น 11 ปี 7 เดือน ซึ่งในขณะที่ดำรงตำแหน่งอธิการบดีได้มีผลงานสำคัญ อาทิ การผลักดันให้มีการตราพระราชบัญญัติจุฬาลงกรณ์มหาวิทยาลัย พ.ศ. 2522 ขึ้นแทนพระราชบัญญัติฉบับเดิมซึ่งใช้มากว่า 30 ปีแล้ว การก่อตั้งศูนย์เครื่องมือวิจัยทางวิทยาศาสตร์และเทคโนโลยี เมื่อปี พ.ศ. 2522 การก่อตั้งสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย เมื่อปี พ.ศ. 2524 การจัดตั้งคณะศิลปกรรมศาสตร์ ในปี พ.ศ. 2526 และการจัดตั้งศูนย์ส่งเสริมวัฒนาธรรมแห่งจุฬาลงกรณ์มหาวิทยาลัย เมื่อปี พ.ศ. 2538 เป็นต้น
เกษม สุวรรณกุล ได้รับแต่งตั้งให้ปฏิบัติหน้าที่สำคัญ อาทิ เป็นสมาชิกสภานิติบัญญัติแห่งชาติ ในปี พ.ศ. 2516 เป็นรัฐมนตรีว่าการทบวงมหาวิทยาลัย 6 สมัย    แต่มีครั้งหนึ่งยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย คือในรัฐบาลหม่อมราชวงศ์เสนีย์ ปราโมช (ครม.35) เขาเป็นรองนายกรัฐมนตรี เมื่อปี พ.ศ. 2535 ในสมัยรัฐบาลนายอานันท์ ปันยารชุน เป็นเลขาธิการสภากาชาดไทย (พ.ศ. [tel:2532-2534 2532-2534]) เป็นประธานกรรมการบริษัทการบินไทย จำกัด (มหาชน) เป็นวุฒิสมาชิก (พ.ศ. [tel:2526-2531 2526-2531]) นายกสภามหาวิทยาลัยอีกหลายแห่ง และยังเป็นกรรมการในคณะกรรมการในคณะกรรมการชุดต่างๆ อีกเป็นจำนวนมาก
แม้จะเกษียณอายุราชการแล้ว ศ.ดร.เกษม สุวรรณกุล ยังมีบทบาทสำคัญในหลายตำแหน่ง เช่น เป็นวุฒิสมาชิก ดำรงตำแหน่งนายกสภามหาวิทยาลัยต่าง ๆ 9 มหาวิทยาลัย รวมทั้งเป็นประธานกรรมการ กรรมการและที่ปรึกษาให้แก่หน่วยงานของรัฐ รัฐวิสาหกิจ และองค์กรภาคเอกชนอีกหลายแห่ง อาทิ ประธานกรรมการกฤษฎีกา (คณะที่ 8) (กฎหมายการศึกษา) โดยได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2528 ถึงปัจจุบัน ประธาน อ.ก.พ.พัฒนาข้าราชการ กรรมการคณะกรรมการการศึกษาแห่งชาติ ประธานกรรมการโครงการคนไทยตัวอย่างของมูลนิธิธารน้ำใจ ประธานคณะกรรมการมูลนิธิ ดร.วิศิษฐ์ ประจวบเหมาะ เป็นต้น
ดำรงตำแหน่งนายกสภามหาวิทยาลัยศิลปากร คนที่ 9 ระหว่าง 29 มกราคม พ.ศ. 2544 - 28 มิถุนายน พ.ศ. 2545
ดำรงตำแหน่งนายกสภามหาวิทยาลัยรังสิต ตั้งแต่วันที่ 16 ตุลาคม 2563 จนถึงปัจจุบัน
ผลงานดีเด่น
เกษม สุวรรณกุล ได้รับการยกย่องให้เป็นบุคคลดีเด่นของชาติ สาขาพัฒนาสังคม (ด้านการศึกษา) จากคณะกรรมการคัดเลือกและเผยแพร่ผลงานดีเด่นของชาติ และได้รับรางวัลศิษย์เก่าดีเด่น จุฬาลงกรณ์มหาวิทยาลัย
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
ซานามิเวียร์
ซานามิเวียร์ (Zanamivir)
ขนมบ้าบิ่น
thumb|ขนมบ้าบิ่น ขนมบ้าบิ่น ขนมไทยอย่างหนึ่ง ทำจากแป้งข้าวเหนียวผสมกับมะพร้าวและนํ้าตาลทรายรวมถึงไข่ไก่ ทำให้สุกด้วยการผิงไฟล่างไฟบน มีลักษณะเป็นชิ้นเล็ก ๆ แบน ๆ เป็นขนมที่มีที่มาจากขนมโปรตุเกสเช่นเดียวกับขนมไทยอีกหลาย ๆ ประเภท แต่ขนมบ้าบิ่นน่าจะถือกำเนิดในยุครัตนโกสินทร์
Anomalopsychidae
Anomalopsychidae เป็นสกุลของ Caddisfly ที่อยู่ในวงศ์ Trichoptera. .
ขนมบ้าบิ่น
ที่มาของชื่อ "บ้าบิ่น" มีที่มาด้วยกันสองกระแส บ้างก็ว่ามาจากผู้ที่เป็นเจ้าของตำรับซึ่งเป็นชาวชุมชนกุฎีจีนชื่อ "แม่บิ่น" โดยครั้งแรกใช้ชื่อว่า "ขนมป้าบิ่น" และเรียกเพี้ยนจนกลายเป็นบ้าบิ่นในที่สุด ขณะที่อีกกระแสหนึ่งกล่าวว่า ด้วยความที่ขนมบ้าบิ่นมีที่มาจากขนมโปรตุเกสชื่อ กลชาดาซ เดอ กรูอิงบรา (Queijadas de Coimbra) ซึ่งใช้เนยแข็งเป็นวัตถุดิบ แต่เรียกกันติดปากเพียงคำสุดท้าย คือ "บรา" และต่อมาเพิ่มคำว่า "บิ่น" เข้าไป จนกลายมาเป็นขนมบ้าบิ่นในที่สุด โดยแหล่งของขนมบ้าบิ่นที่ขึ้นชื่อ คือ อำเภอท่าเรือ จังหวัดพระนครศรีอยุธยา
ทั้งนี้คำว่า "บ้าบิ่น" พจนานุกรม ฉบับราชบัณฑิตยสถานได้ให้นิยามว่า ว. มุทะลุ หุนหันพลันแล่น อวดกล้าทำการอย่างไม่มีสติยั้งคิด บิ่น ก็ว่า
Anomalopsychidae
สปีชีส์ในสกุล ได้แก่:
สิงหนวัติกุมาร
สิงหนวัติกุมาร เป็นตำนานที่ว่าด้วยประวัติศาสตร์เรื่องหนึ่งที่แพร่หลายทางภาคเหนือของประเทศไทย กล่าวถึงอาณาเขตเมืองเชียงแสน เนื้อหาพยายามเชื่อมโยงกับพุทธศาสนา แสดงคำทำนายหรือพุทธพยากรณ์ในตำนาน ขณะที่เรื่องราวทางประวัติศาสตร์กล่าวถึงการสร้างเมืองของสิงหนวัติกุมารในเขตราบลุ่มน้ำกก การตั้งเมืองนาคพันธุสิงหนวตินคร หรือเมืองนาคพันธโยนก
การตีพิมพ์
ตำนานได้ตีพิมพ์อยู่ในหนังสือหนังสือประชุมพงศาวดารภาคที่ 61 ซึ่งกรมศิลปากรจัดพิมพ์ครั้งแรกเมื่อ พ.ศ. 2479 แต่ฉบับพิมพ์นี้มีการตัดทอนข้อความบางตอนออกไปด้วยคิดว่าไม่มีความสำคัญในทางประวัติศาสตร์ นอกจากนั้นยังมีการพิมพ์โดยปริวรรตจากภาษาไทยล้านนาในพับสาฉบับของขุนนิวรณ์โรคาพาธ จังหวัดเชียงราย สงวน โชติสุขรัตน์ เผยแพร่ในประชุมตำนานลานนาไทยภาคที่ 1 พ.ศ. 2515 และตำนานสิงหนวัติกุมาร ฉบับสอบค้นของมานิต วัลลิโภคม
เนื้อหา
ตำนานมีความย่อว่าพระเจ้าสิงหนวัติได้อพยพผู้คนเดินทางลงมาจากทางตอนใต้ โดยได้ร่วมกับชนพื้นเมืองในการก่อตั้งอาณาจักรขึ้นมาและเรียกว่า นาคพันธุ์สิงหนวัตินคร (อำเภอเชียงแสน จังหวัดเชียงราย) มีเมืองเชียงแสนเป็นราชธานี ต่อมามีอาณาเขตกว้างใหญ่ ทางทิศตะวันออกตั้งแต่แคว้นตังเกี๋ยของเวียดนามปัจจุบัน ไปจดแม่น้ำสาละวิน รัฐฉาน ประเทศพม่า ทางเหนือจากบริเวณเมืองหนองแส มณฑลยูนนานของจีนลงมาถึงที่ราบลุ่มแม่น้ำเจ้าพระยาตอนบน ถึงสมัยพระเจ้าพังคราช อาณาจักรโยนกเชียงแสนถูกขอมรุกรานจนต้องอพยพราษฎรไปสร้างเมืองใหม่ที่เวียงสีทอง ริมฝั่งแม่น้ำแม่สาย ต่อมาพระเจ้าพรหมมหาราชซึ่งเป็นราชโอรสขับไล่ขอมได้สำเร็จ จึงเชิญเสด็จพระเจ้าพังคราชกลับไปครองเชียงแสนตามเดิม ส่วนพระเจ้าพรหมมหาราชได้พาผู้คนไปสร้างเมืองไชยปราการทางใต้ของเชียงแสน เพื่อให้เป็นเมืองหน้าด่านป้องกันขอมกับมาขึ้นไปรุกราน
การ์ตูนคลับแชนเนล
การ์ตูนคลับแชนเนล (Cartoon Club Channel) เป็นช่องการ์ตูน 24 ชั่วโมง ที่ผลิตขึ้นโดย บริษัท การ์ตูนคลับ มีเดีย จำกัด (เดิมคือ บริษัท เอฟฟ์ จำกัด) เริ่มออกอากาศตั้งแต่วันที่ 1 มีนาคม พ.ศ. 2552 ผ่านทางสัญญาณดาวเทียม c-band ความถี่ 3960 V 30000 ผ่านทางสัญญาณดาวเทียม ดีทีวี (DTV) ช่อง 8 ข้อมูลช่อง การ์ตูนคลับแชนแนล จากเว็บ DTV ต่อมาในวันที่ 31 ธันวาคม พ.ศ. 2554 ทางการ์ตูนคลับแชนแนล ได้เปลี่ยนความถี่เป็น 3585 V 30000 เพื่อหลีกเลี่ยงคลื่นสัญญาณรบกวนจากดาวเทียมรัสเซีย ต่อมาในวันที่ 10 เมษายน พ.ศ. 2560 ได้เปลี่ยนความถี่เป็น 3880 V 30000 และต่อมาในวันที่ 16 ตุลาคม พ.ศ. 2560 ได้เปลี่ยนความถี่เป็น 4120 H 30000
Ancistropsylla
Ancistropsylla เป็นสกุลของแมลงที่อยู่ในวงศ์ Ancistropsyllidae.
สปีชีส์ในสกุล ได้แก่:
เพลดิสเอนเตอร์เทนเมนต์
เพลดิสเอนเตอร์เทนเมนต์ (Pledis Entertainment) เป็นบริษัทการบันเทิงเกาหลีใต้ ก่อตั้งโดยฮัน ซ็อง-ซู เมื่อปี ค.ศ. 2007 เป็นบริษัทย่อยของไฮบ์คอร์ปอเรชัน ปัจจุบันมีศิลปินภายใต้การดูแลคือ อาฟเตอร์สกูล นิวอิสต์ บ็อมจู และเซเวนทีน ชื่อของบริษัทมาจาก กระจุกดาวลูกไก่ (pleiades) ซึ่งเป็นกระจุกดาวในกลุ่มดาววัว
ศิลปิน
กลุ่มศิลปินภายใต้สังกัดเพลดิสเอนเตอร์เทนเมนต์เป็นที่รู้จักกันโดยรวมว่า แฮปปีเพลดิส
เดี่ยว
ที่มา:
โปรแกรมประยุกต์
โปรแกรมประยุกต์ (application program) หรือ ซอฟต์แวร์แอปพลิเคชัน (application software) ในบางครั้งเรียกย่อว่า แอปพลิเคชัน หรือ แอป คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app)
ดูเพิ่ม
ชนิดซอฟต์แวร์
Ametroproctidae
Ametroproctidae เป็นสกุลของ Mite ที่อยู่ในวงศ์ Sarcoptiformes.
สปีชีส์ในสกุล ได้แก่:
วิกิพีเดียภาษานาวัตล์
วิกิพีเดียภาษานาวัตล์ เป็นสารานุกรมวิกิพีเดียที่จัดทำขึ้นในภาษานาวัตล์ ปัจจุบันวิกิพีเดียภาษานาวัตล์มีบทความมากกว่า 11,300 บทความ (เมษายน 2016)
เติมเจ็บเต็มอารมณ์
เติมเจ็บเต็มอารมณ์ ชื่อภาษาไทยของภาพยนตร์จีนเรื่อง East Palace, West Palace (อักษรจีนตัวเต็ม: 東宮西宮, อักษรจีนตัวย่อ: 东宫西宫, พินอิน: Dōng Gōng Xī Gōng) ฉายในปี ค.ศ. 1996 กำกับโดย จางหยวน
เนื้อเรื่อง
อาหลัน (ซือหัน) นักเขียนเกย์หนุ่มถูกตำรวจ (ฮูจุน) จับในสวนสาธารณะบริเวณรอบนอกพระราชวังต้องห้ามในข้อหามั่วสุมทางเพศในเวลาค่ำคืน อาหลันถูกตำรวจจับไปสอบปากคำที่สถานี ระหว่างนั้น เรื่องราวที่ฝั่งใจก็พรั่งพรูออกมาจากปากของอาหลัน ไม่ว่าช่วงชีวิตวัยเด็กที่เจ็บปวด ประสบการณ์ทางเพศครั้งแรก การถูกบังคับใช้แรงงานในท้องนา และ การไขว่คว้าหาความรัก ตลอดทั้งคืนนั้น ตำรวจผู้สอบสวนต้องเผชิญกับความรู้สึก ที่สับสนปนเปกันไป ระหว่างความรู้สึกขยะแขยงและความพึงพอใจ ซึ่งนั่นทำให้เขาเกิดความสับสนทางอารมณ์ของตัวเอง เพราะถึงทำอย่างไร อาหลันก็ไม่ยอมหยุดการกระทำของเขาซะที
การเข้าฉายและการวิจารณ์
East Palace, West Palace เป็นภาพยนตร์เรื่องที่ 4 ในการกำกับของจางหยวน ที่ได้ชื่อว่าเป็นผู้กำกับรุ่นใหม่ของวงการภาพยนตร์จีน ซึ่งได้มีผลงานเรื่องก่อนหน้านี้ 3 เรื่องที่เป็นที่จับตามอง สำหรับ East Palace, West Palace นั้นได้ชื่อว่า เป็นภาพยนตร์ที่มีเนื้อหาเกี่ยวกับเกย์อย่างเปิดเผยเรื่องแรกของจีนแผ่นดินใหญ่ ทำให้ภาพยนตร์เรื่องนี้ถูกห้ามฉายในประเทศจีน แต่ได้ฉายในต่างประเทศและได้รับรางวัลมากมาย ด้วยการคว้ารางวัล ผู้กำกับยอดเยี่ยม, บทภาพยนตร์ยอดเยี่ยม และถ่ายภาพยอดเยี่ยม จากเทศกาลภาพยนตร์ มาเดลพลาต้า (Mar del Plata Film Festival) และ ได้รับเชิญให้เข้าฉายในเทศกาลภาพยนตร์เมืองคานส์ สาย Un Certain Regard
สำหรับในประเทศไทยแล้ว East Palace, West Palace ได้เข้าฉายในโครงการ "The Little Big Films Project" ครั้งที่ 2 ของบริษัทสหมงคลฟิล์ม ในเดือนกันยายน พ.ศ. 2543 ซึ่งเป็นโครงการการจัดฉายภาพยนตร์ในแนวนอกกระแส ทั้งหมด 5 เรื่อง เป็นเวลา 5 สัปดาห์ ในโรงภาพยนตร์ทั่วไปกลางกรุงเทพมหานครเหมือนภาพยนตร์ในเชิงพาณิชย์ทั่วไป โดยทำการฉายสลับกันไปในแต่ละโรง
East Palace, West Palace มีตัวละครเพียง 2 ตัวเท่านั้นที่ดำเนินเรื่อง และบางช่วงยังตัดสลับกับการแสดงงิ้ว ซึ่งเป็นเหมือนสัญลักษณ์บ่งบอกถึงความในใจของอาหลัน ทำให้มีทั้งผู้ที่ชอบและไม่ชอบ สำหรับผู้ที่ไม่ชอบกล่าวว่า ภาพยนตร์มีรูปแบบที่ค่อนข้างหนักหน่วง และมีผู้ได้วิจารณ์ว่า เป็นภาพยนตร์ที่วิจารณ์ถึงความเข้มงวดของระบอบคอมมิวนิสต์ในการปกครองของรัฐบาลจีนโดยตรง ซึ่งประชาชนชาวจีนก็มิได้ขัดขืน โดยให้เจ้าหน้าที่ตำรวจนั้นเป็นตัวแทนของรัฐบาลที่กระทำรุนแรง ทั้งเตะและต่อยอาหลันอย่างไรก็ตาม อาหลันก็ไม่ขัดขืน ซ้ำบางครั้งยังดูเหมือนยินดีให้กระทำด้วยอีกต่างหาก
ซึ่งสำหรับคำว่า East Palace, West Palace นั้นเป็นศัพท์สแลงของเกย์ที่หมายถึงห้องน้ำสาธารณะ ที่ตั้งอยู่ทั้งสองด้านของพระราชวังต้องห้าม ทางด้านทิศตะวันออกและทิศตะวันตก กลางกรุงปักกิ่ง
อารัม คาชาตูเรียน
คาชาตูเรียนเกิดที่ทบิลิซี เป็นลูกคนสุดท้องในจำนวน 5 คน จากครอบครัวชาวอาร์มีเนียพลัดถิ่นที่อพยพมาจากนาคีชีวัน อาเซอร์ไบจาน เมื่ออายุได้ 19 ปี เขาย้ายมาอาศัยในมอสโก และเข้าศึกษาที่วิทยาลัยดนตรีมอสโก เมื่อปี ค.ศ. 1929
ผลงานของคาชาตูเรียนที่มีชื่อเสียง ได้แก่ บทเพลง Adagio of Spartacus and Phrygia จากองก์ที่สองของบัลเลต์เรื่อง สปาร์ตาคุส (1956), บทเพลง Sabre Dance จากองก์ที่ 4 และอะดาจิโอ จากบัลเลต์เรื่อง กายาเน (1942)  งานดนตรีของคาชาตูเรียนได้รับอิทธิพลจากดนตรีคลาสสิกและดนตรีพื้นบ้านอาร์มีเนีย
พระเจ้าเกาฑิณยะชัยวรมันที่ 3
พระเจ้าเกาฑิณยะชัยวรมันที่ 3 (ព្រះបាទកៅណ្ឌិន្យជ័យវរ្ម័ន) เป็นพระมหากษัตริย์แห่งอาณาจักรฟูนาน ครองราชย์ระหว่างปี ค.ศ. 484 – 514 ทรงเป็นพระราชบิดาของ พระเจ้ารุทรวรมันพระมหากษัตริย์พระองค์สุดท้ายแห่งอาณาจักรฟูนาน
พระราชประวัติ
ในรัชสมัยของพระองค์บ้านเมืองมีความสงบสุขและเปิดกว้างในการนับถือศาสนาโดยเอกสารฝ่ายจีนระบุว่าในอาณาจักรทางภาคใต้มีกษัตริย์พระนามว่า เกาณฑินยะชัยวรมัน ทรงนับถือศาสนาพราหมณ์ภายหลังทรงศรัทธาในพุทธศาสนาในรัชสมัยนี้ได้มีพระภิกษุชาวอินเดียรูปหนึ่งชื่อพระนาคาหรือ พระนาคเสน ได้เดินทางไปยังเมืองจีนได้แวะที่ฟูนานก่อนและได้ทูลพระเจ้ากรุงจีนว่าฟูนานนับถือศาสนาฮินดูนิกายไศวะนิกายแต่พุทธศาสนาเจริญรุ่งเรืองมีภิกษุสามเณรมากและสมัยนี้ได้มีพระภิกษุชาวฟูนานชื่อ สังฆปาละ เป็นผู้เชี่ยวชาญในพระอภิธรรมได้เดินทางไปสู่ประเทศจีน และได้ศึกษาเพิ่มเติมจากพระภิกษุอินเดียชื่อคุณภัทรมีความแตกฉานในพุทธศาสนาเป็นที่เคารพศรัทธาของพระเจ้าจักรพรรดิบู่ตี่ของจีน พระองค์ได้ผูกไมตรีกับจีนโดยการถวายราชบรรณาการไปยังเมืองจีนอีกด้วยแต่ช่วงปลายรัชกาลได้เกิดความวุ่นวายเนื่องจาก พระเจ้ารุทรวรมัน โอรสที่เกิดจากพระสนมได้ซ่องสุมกองกำลังขณะที่พระองค์ทรงประชวรหนักเมื่อพระองค์สวรรคตแล้วพระเจ้ารุทรวรมันได้นำกองกำลังเข้าชิงราชสมบัติทรงสังหารพระรัชทายาทคือ เจ้าชายกุณณะวรมัน โอรสที่ประสูติจากพระอัครมเหสีคือพระนางกุลประภาวดี ต่อมาทรงทำสงครามกับพระนางกุลประภาวดีเพื่ออ้างสิทธิ์ในราชบัลลังก์ พระเจ้ารุทรวรมัน ทรงมีชัยชนะและขึ้นเป็นพระมหากษัตริย์แห่งฟูนานในที่สุด
อับราฮัม ออร์ทีเลียส
อับราฮัม ออร์ทีเลียส (Abraham Ortelius) พ.ศ. 2070-2141 นักภูมิศาสตร์และนักทำแผนที่สมัยใหม่คนแรกชาวเบลเยียม เกิดที่เมืองอันท์เวิร์พ ในครอบครัวออร์ทีเลียสที่มีอิทธิพลแห่งเมืองออกสเบิร์ก ออร์ทีเลียสได้เดินทางไปในยุโรปทั่วทั้ง 17 จังหวัดในสมัยนั้น รวมเยอรมนี ฝรั่งเศส อังกฤษ และไอร์แลนด์
เขาเริ่มงานทำแผนที่ด้วยการเป็นช่างแกะพิมพ์แผนที่เมื่อพ.ศ. 2090 ขณะเดียวกันก็เป็นนักธุรกิจ ในช่วงแรกการเดินทางดังกล่าวส่วนใหญ่จึงเป็นการเดินทางด้านธุรกิจ อย่างไรก็ดี ในปี พ.ศ. 2103 ออร์ทีเลียสได้เดินทางไปเมืองต่างๆ พร้อมกับเมอร์เคเตอร์ เพื่อนนักทำแผนที่รุ่นอาวุโสชาวเฟลมมิชเชื้อสายเยอรมัน ซึ่งเป็นที่เชื่อว่าออร์ทีเลียสได้เกิดความสนใจด้านงานแผนที่เชิงวิทยาศาสตร์มากขึ้นจากเมอร์เคเตอร์
ในปี พ.ศ. 2107 ออร์ทีเลียสได้จัดทำแผนที่โลกชุดแปดแผ่นขึ้น และแผนที่อียิปต์ชุด 2 แผ่นและแผนที่เนเธอร์แลนด์ในปี พ.ศ. 2108 และ 2111 ตามลำดับ รวมทั้งแผนเอเชียที่ชุด 8 แผ่นและแผนที่สเปนในเวลาต่อมา ลุถึงปี พ.ศ. 2144 แผนที่ของออร์ทีเลียสได้ถูกนำไปพิมพ์แพร่หลายในชื่อของผู้อื่นอีกมากถึง 183 ชื่อ
ออร์ทีเลียสยังมีความสนใจรวบรวมสะสมเหรียญกษาปณ์ เหรียญตราและโบราณวัตถุถึงขนาดเขียนหนังสือเกี่ยวกับเรื่องเหล่านี้ในปี พ.ศ. 2118 เขาได้รับการแต่งตั้งเป็นนักภูมิศาสตร์ประจำราชสำนักกษัตริย์สเปน ปี พ.ศ. 2139 ได้รับการยกย่องเชิดชูเกียรติจากนครอันท์เวิร์พเทียบเท่ารูเบนส์ จิตรกรผู้ยิ่งใหญ่แห่งยุค ออร์ทีเลียสเสียชีวิตในปี พ.ศ. 2141 ศพของเขาได้รับการฝังอย่างสมเกียรติในโบสถ์แห่งนครอันท์เวิร์พ
อับราฮัม ออร์ทีเลียส มีชิวิตอยู่ในสมัยอยุธยาระหว่างรัชสมัยของสมเด็จพระรามาธิบดีที่ 2 (พระเชษฐาธิราช) และสมเด็จพระนเรศวรมหาราช
15271598
ฟาร์มเอ๋ย ฟาร์มรัก
ฟาร์มเอ๋ย ฟาร์มรัก เป็นละครโทรทัศน์ไทย แนวโรแมนติก-คอมเมดี เริ่มออกอากาศตอนแรกวันที่ 30 พฤษภาคม พ.ศ. 2556 - 5 กรกฎาคม พ.ศ. 2556 เวลา 18.45 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์โดย วราลี บทโทรทัศน์โดย สนุกคิด-สนิทเขียน-ปาจรีย์ ดียวดยิ่ง กำกับการแสดงโดย ผิน เกรียงไกรสกุล
อ้างอิง
http://drama.kapook.com/view57761.html
เส้นเมริเดียนที่ 106 องศาตะวันตก
เส้นเมริเดียนที่ 106 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 105 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 74 องศาตะวันออก
ศูนย์ศึกษาวัฒนธรรมร่วมสมัย
ศูนย์ศึกษาวัฒนธรรมร่วมสมัย (Centre for Contemporary Cultural Studies) (ย่อว่า:CCCS) เป็นศูนย์วิจัยที่มหาวิทยาลัยเบอร์มิงแฮม อังกฤษ ก่อตั้งปี 1964 โดย ริชาร์ด ฮอกการ์ท ซึ่งเป็นผู้อำนวยการคนแรก เพื่อศึกษาสาขาวัฒนธรรมศึกษาซึ่งเป็นสาขาใหม่ในขณะนั้น ศูนย์ปิดตัวลงในปี 2002 ท่ามกลางการประท้วงของอาจารย์ นักศึกษา และศิษย์เก่า
ประวัติ
ศูนย์ดังกล่าวนี้เป็นจุดสนใจของสิ่งที่ต่อมารู้จักในชื่อ วัฒนธรรมศึกษาสำนักเบอร์มิงแฮม หรือโดยทั่วไปกว่านั้นในชื่อ วัฒนธรรมศึกษาสายบริเตน นักทฤษฎีสำนักเบอร์มิงแฮม เช่น สจ๊วต ฮอลล์ เน้นถึงความสัมพันธ์ซึ่งกันและกัน ที่ซึ่งตัวบทวัฒนธรรม แม้จะต่อให้เป็นผลิตภัณฑ์ที่ผลิตแบบมวลชนก็ตาม ได้ตั้งคำถามถึงการแบ่งแยกที่ถูกกำหนดขึ้นระหว่าง "ผู้ผลิต" และ "ผู้บริโภค" ซึ่งปรากฏชัดเจนมากในทฤษฎีวัฒนธรรมอย่างทฤษฎีของ เธโอดอร์ อดอร์โน และ สำนักแฟรงค์เฟิร์ต
การบาดเจ็บ
การบาดเจ็บ (Injury) เป็นความเสียหายหรืออันตรายต่อหน้าที่หรือโครงสร้างของร่างกาย อันมีสาเหตุจากแรงหรือปัจจัยภายนอกทั้งทางกายภาพหรือเคมี และทั้งโดยเจตนา (เช่นการฆ่าตัวตาย ฆาตกรรม) หรือไม่ได้เจตนา (เช่นอุบัติเหตุ หรือการบาดเจ็บจากกีฬา)
วิกิพีเดียภาษากาปัมปางัน
วิกิพีเดียภาษากาปัมปางัน เป็นสารานุกรมวิกิพีเดียที่จัดทำขึ้นในภาษากาปัมปางัน ปัจจุบันวิกิพีเดียภาษากาปัมปางันมีบทความมากกว่า 6,100 บทความ (2009)
สหภาพเหนือชาติ
สหภาพเหนือชาติ (Supranational union) เป็นพัฒนาการของการรวมกลุ่มทางเศรษฐกิจขั้นสูงสุด โดยมีวัตถุประสงค์เพื่อรวมกันเป็นชาติเดียวกัน ซึ่งรัฐบาลของแต่ละประเทศไม่สามารถกำหนดนโยบายของตนเองได้ แต่สหภาพจะกำหนดนโยบายให้ประเทศสมาชิกดำเนินการเอง
องค์กรระหว่างประเทศ
องค์กรอื่นที่ได้มีการบูรณาการเพิ่มมากขึ้นเช่นกัน ได้แก่
สามอาร์
สามอาร์ หมายถึง รากฐานของโครงการการศึกษาที่เน้นทักษะพื้นฐานในโรงเรียน ได้แก่ การอ่าน การเขียนและเลขคณิต สามอาร์ปรากฏใน "เดอะเลดีส์แมกาซีน" ใน ค.ศ. 1818 แต่ถูกอ้างว่ามาจากวลีที่ประดิษฐ์ในการดื่มอวยพรที่ให้โดย เซอร์วิลเลียม เคอร์ติส สมาชิกรัฐสภา เมื่อราว ค.ศ. 1825
กินทามะ เดอะมูฟวี่ บทสุดท้าย : กู้กาลเวลาฝ่าวิกฤตพิชิตอนาคต
กินทามะ เดอะมูฟวี่ บทสุดท้าย : กู้กาลเวลาฝ่าวิกฤตพิชิตอนาคต เป็นภาพยนตร์การ์ตูนดัดแปลงจากหนังสือการ์ตูนและภาพยนตร์การ์ตูนโทรทัศน์เรื่องกินทามะ ผลงานของฮิเดอากิ โซราจิ ออกฉายที่ประเทศญี่ปุ่นเมื่อวันที่  6 กรกฎาคม พ.ศ. 2556 ภาพยนตร์ผลิตโดยสตูดิโอซันไรส์ กำกับโดยโยอิจิ ฟูจิตะซึ่งเป็นผู้กำกับของรูปแบบภาพยนตร์การ์ตูนโทรทัศน์ของเรื่องกินทามะ ส่วนเนื้อเรื่องของภาพยนตร์เป็นเรื่องที่แต่งขึ้นใหม่โดยฮิเดอากิ โซราจิ เจ้าของผลงานการ์ตูนกินทามะเอง นักพากย์ผู้พากย์ตัวละครหลักได้แก่ โทโมคาสึ ซุงิตะ, ไดสุเกะ ซากางุจิ, ริเอะ คุกิมิยะ และนักพากย์คนอื่นๆ ภาพยนตร์เป็นเรื่องราวเกี่ยวกับการเดินทางข้ามเวลาของซามูไรนักรับจ้างสารพัด ซากาตะ กินโทกิ ซึ่งได้พบกับเหล่าเพื่อนพ้องในเอโดะที่เปลี่ยนแปลงไปในอนาคต
มีการประกาศเป็นครั้งแรกว่าจะสร้างภาพยนตร์บทสุดท้ายของเรื่องกินทามะเมื่อเดือนสิงหาคม พ.ศ. 2555 แต่ยังเปิดเผยรายละเอียดส่วนใหญ่จนถึงต้นปี พ.ศ. 2556 แม้ว่าชื่อของภาพยนตร์จะมีคำว่า "บทสุดท้าย" แต่โซราจิและฟูจิตะก็ไม่ได้ยืนยันว่าเป็นการสร้างภาพยนตร์การ์ตูนครั้งสุดท้ายของเรื่องกินทามะ เพลงประกอบภาพยนตร์ 2 เพลง ร้องโดยวง SPYAIR และ Tommy Heavenly6 โดยเพลงของ Tommy Heavenly6 เคยใช้เป็นเป็นเพลงเปิดของภาพยนตร์การ์ตูนโทรทัศน์ของเรื่องกินทามะมาแล้ว
ในประเทศไทย ภาพยนตร์เป็นลิขสิทธิ์ของบริษัทโรส มีเดีย แอนด์ เอ็นเตอร์เทนเมนท์ วางจำหน่ายในรูปแบบดีวีดีและวีซีดี เมื่อวันที่ 13 มกราคม พ.ศ. 2559 นักพากย์ไทยผู้พากย์ตัวละครหลักได้แก่ สุภาพ ไชยวิสุทธิกุล, ภัคภูมิ ลิ้มมานะสภาพร, ศรีอาภา เรือนนาค และนักพากย์คนอื่นๆ
Alirhabditis
Alirhabditis เป็นสกุลของนีมาโทดาที่อยู่ในวงศ์ Alirhabditidae.
สปีชีส์ของสกุลนี้พบในอเมริกากลาง
สปีชีส์ในสกุล ได้แก่:
รายนามบุคคลสำคัญจากมหาวิทยาลัยแม่โจ้
แหล่งข้อมูลอื่น
https://www.mju.ac.th/
มาสค์ไรเดอร์วิซาร์ด
มาสค์ไรเดอร์วิซาร์ด เป็นชื่อของภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ ประจำปี 2012 เป็นลำดับที่ 23 ผลิตโดย โตเอะ คัมปะนี และ อิชิโนะโมะริ โปรดักชั่นส์ โดยออกอากาศต่อจาก มาสค์ไรเดอร์โฟร์เซ ในวันที่ 2 กันยายน ค.ศ. 2012 จนถึงวันที่ 29 กันยายน ค.ศ. 2013  ทางทีวีอาซาฮี ในช่วง ซูเปอร์ฮีโร่ ไทม์
มีตอนพิเศษทางโรงภาพยนตร์ จำนวน 3 ตอน ได้แก่ มาสค์ไรเดอร์ x มาสค์ไรเดอร์ วิซาร์ด & โฟร์เซ MOVIE ไทเซน อัลติเมทัม (仮面ライダー×仮面ライダー ウィザード&フォーゼ MOVIE大戦アルティメイタム), มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ ไทเซน Z (仮面ライダー×スーパー戦隊×宇宙刑事 スーパーヒーロー大戦Z) และ  มาสค์ไรเดอร์วิซาร์ด in Magic Land (劇場版 仮面ライダーウィザード in Magic Land) , ตอนพิเศษใน ไฮเปอร์ แบทเทิล DVD จำนวน 1 ตอน คือ มาสค์ไรเดอร์วิซาร์ด โชว แบทเทิล DVD แดนซ์ริงก์ เดอะ โชว์ไทม์ (仮面ライダーウィザード 超 バトルDVD ダンスリングでショータイム)
เนื้อเรื่อง
มีการรับแจ้งว่ามีการทำร้ายร่างกายในโกดังแห่งหนึ่ง ตำรวจนักสืบสาวไดมง รินโกะ ตรงไปยังที่เกิดเหตุ พร้อมกับพบว่าสิ่งที่เป็นต้นเหตุนั้น ไม่ใช่มนุษย์ แต่เป็นปีศาจที่เรียกว่า แฟนธอม ก่อนจะถูกทำร้าย ปรากฏร่างของเด็กหนุ่มผู้หนึ่งชื่อว่า โชมะ ฮารูโตะ ผู้มาพร้อมกระสุนเงิน ที่สามารถทำร้ายแฟนธอมได้ ก่อนจะแปลงร่างเป็นมาสค์ไรเดอร์วิซาร์ด จัดการกับแฟนธ่อม และช่วยชีวิ รินโกะ ผู้ซึ่งเป็นเกตได้สำเร็จ
ไฮเปอร์
ร่างเพิ่มพลังของบีสต์ เกิดจากการใช้วิซาร์ดริงก์ ไฮเปอร์ ทำให้ เกราะลำตัว เชสรังก์ จะเปลี่ยนเป็น คิไมรังก์เชล, หน้ากากของบีสต์ พรีเดโทรี่ฟูด เป็น ไฮเปอร์ฟูด และสามารถโจมตีรูปแบบการยิงเป็นหลัก
อุปกรณ์ต่างๆของบีสต์
โดยปกติ บีสต์ ไดรเวอร์ เมื่อไม่ได้ใช้งานจะอยู่ในสภาพของเข็มขัดหนังและหัวเข็มขัดเป็นรูปประตูสีเงิน เมื่อใช้วิซาร์ด ริงก์ ไดรเวอร์ ออน จะทำให้เข็มขัดกลับสู่สภาพเดิม เช่นเดียวกับ วิซาร์ด ไดรเวอร์
Alicorhagiidae
Alicorhagiidae เป็นสกุลของแมงที่อยู่ในวงศ์ Sarcoptiformes.
สนามกีฬามอลินิว
สนามกีฬามอลินิว (Molineux Stadium) เป็นสนามฟุตบอลตั้งอยู่ที่เมืองวุลเวอร์แฮมป์ตันในเวสต์มิดแลนส์ ประเทศอังกฤษ และเป็นสนามเหย้าของสโมสรฟุตบอลวุลเวอร์แฮมป์ตันวอนเดอเรอส์มาตั้งแต่ปี ค.ศ. 1889 และยังเป็นสนามฟุตบอลแห่งแรกที่ถูกสร้างเพื่อใช้งานโดยสโมสรในฟุตบอลลีก สนามแห่งนี้เป็นสนามแห่งแรกในบริติชที่มีไฟสนาม เคยใช้จัดการแข่งขันระดับทวีปยุโรปในช่วงคริสต์ทศวรรษ 1950
ในช่วงต้นคริสต์ทศวรรษ 1990 สนามได้รับการปรับปรุงด้วยงบประมาณหลานล้านปอนด์ มอลินิวยังคงเป็นหนึ่งในสนามที่ใหญ่และทันสมัยที่สุดในอังกฤษ แม้ว่าจะถูกบดบังด้วยโครงการพัฒนาที่ดินอื่น ๆ ก็ตาม สนามเคยเป็นสนามเหย้าในบางโอกาสของทีมชาติอังกฤษชุดใหญ่และชุดอายุไม่เกิน 21 ปี และเคยใช้จัดการแข่งขันนัดชิงชนะเลิศเลกแรกของยูฟ่าคัพในปี ค.ศ. 1972
ปัจจุบันสนามมอลินิวมีความจุ 32,050 ที่นั่ง แต่สถิติผู้เข้าชมสูงสุดอยู่ที่ 61,315 คน แผนพัฒนาระยะแรกริเริ่มในปี ค.ศ. 2010 กับงบประมาณ 40 ล้านปอนด์ในการปรับปรุงสนามให้มีความจุเพิ่มขึ้นเป็น 38,000 ที่นั่ง โครงการระยะแรกคืออัฒจันทร์สตันคัลลิส ซึ่งเสร็จสมบูรณ์ในปี ค.ศ. 2012 ส่วนอีกสองระยะถัดมาได้ถูกเลื่อนออกไปเพราะงบประมาณที่ถูกนำไปใช้ในการพัฒนาระบบเยาวชน นอกจากนี้ยังมีโครงการระยะยาวที่จะเพิ่มความจุให้ถึง 50,000 ที่นั่ง
วัดพระแก้ว (อำเภอเมืองเชียงราย)
วัดพระแก้ว ตั้งอยู่ในถนนไตรรัตน์ ตำบลเวียง อำเภอเมืองเชียงราย จังหวัดเชียงราย เป็นวัดอารามหลวงชั้นตรี ชนิดสามัญ มาตั้งแต่ปี พ.ศ. 2521
ประวัติ
วัดพระแก้ว เดิมชื่อวัดป่าญะ หรือวัดป่าเยียะ (เขียนเป็นภาษาบาลีว่า ญรุกขวนาราม) เนื่องจากภายในวัดเดิมมีไม้เยียะขึ้นอยู่เป็นจำนวนมาก ซึ่งเป็นไม้ไผ่พันธุ์พื้นเมืองชนิดหนึ่งคล้ายไม้ไผ่สีสุก ไม่มีหนาม เนื้อแข็งและเหนียว นิยมนำไปทำหน้าไม้หรือคันธนู เป็นวัดที่มีความสำคัญทางประวัติศาสตร์ในจังหวัดเชียงราย ไม่ปรากฏประวัติการสร้าง
ชินกาลมาลีปกรณ์และรัตนพิมพวงศ์ กล่าวว่า ท้าวมหาพรหม เจ้าเมืองเชียงราย อนุชาของพญากือนา อัญเชิญพระสีหลปฏิมากับพระรตนปฏิมาจากกำแพงเพชรมายังเมืองเชียงราย เมื่อพญากือนาสวรรคต พญาแสนเมืองมา โอรสได้ขึ้นครองราชย์สืบแทน ท้าวมหาพรหมไม่พอใจจึงยกทัพมาตีเมืองเชียงใหม่ แต่ไม่สำเร็จ ภายหลังพญาแสนเมืองมานำกองทัพสู้รบจับท้าวมหาพรหมได้ แล้วอัญเชิญพระสีหลปฏิมามายังเมืองเชียงใหม่ ส่วนพระรตนปฏิมา เนื่องจากท้าวมหาพรหมได้นำปูนขาวคลุกด้วยน้ำผึ้งน้ำอ้อยและทรายละเอียดพอกไว้ ลงรักปิดทอง แล้วก่อพระเจดีย์ทำด้วยศิลาแลงที่วัดป่าเยียะ บรรจุพระรตนปฏิมาที่พอกแล้วไว้ในเรือนเจดีย์ จึงไม่ปรากฏแก่คนทั้งหลาย
พ.ศ. 1977 เจดีย์วัดป่าเยียะถล่มลงมาเอง (มีเพียงพระบรมราชาธิบายและคาถาตำนานพระแก้วมรกต พระราชนิพนธ์ในพระบาทสมเด็จพระจอมเกล้าเจ้าอยู่หัว เท่านั้นที่กล่าวว่าเจดีย์ต้องอสนีบาต) จึงพบพระพุทธรูปพอกปูนลงรักปิดทอง นำไปไว้ในวิหารของวัดป่าเยียะ ต่อมาปูนบริเวณพระกรรณเกิดกระเทาะออกเห็นเป็นเนื้อมรกต (มีเพียงพระบรมราชาธิบายและคาถาตำนานพระแก้วมรกต พระราชนิพนธ์ในพระบาทสมเด็จพระจอมเกล้าเจ้าอยู่หัว เท่านั้นที่กล่าวว่าปูนกระเทาะบริเวณพระนาสิก) จึงกระเทาะปูนออกทั้งองค์ จึงทราบว่าเป็นพระรตนปฏิมา ท้าวเจ็ด เจ้าเมืองเชียงรายได้กราบทูลให้พญาสามฝั่งแกนทรงทราบ โปรดให้อัญเชิญพระรตนปฏิมาจากวัดป่าเยียะ เมืองเชียงรายไปยังเมืองเชียงใหม่โดยกระบวนช้าง แต่เมื่อถึงแจ้สัก (ชยสัก) ช้างทรงพระรตนปฏิมาไม่ยอมไปทางเชียงใหม่ จึงเสี่ยงทายจับฉลากได้ชื่อเมืองนครลำปาง จึงอัญเชิญพระรตนปฏิมาไปประดิษฐานที่วัดพระแก้วดอนเต้าสุชาดาราม จากเหตุการณ์ค้นพบพระรตนปฏิมา (พระแก้วมรกต) ทำให้วัดป่าเยียะได้รับการขนานนามใหม่ว่า วัดพระแก้ว
วัดพระแก้วคงมีสถานะเป็นวัดสำคัญมาตลอดทุกสมัย ช่วงสงครามขับไล่พม่าออกจากล้านนาทำให้เมืองเชียงรายกลายเป็นเมืองร้างตั้งแต่ พ.ศ. 2347 จนเมื่อฟื้นฟูเมืองเชียงราย พ.ศ. 2386 จึงมีการบูรณะวัดสำคัญต่างๆ อย่างค่อยเป็นค่อยไปตามจำนวนไพร่พลและสถานะทางสังคมยุคนั้น
พ.ศ. 2433 มีการสร้างวิหารวัดพระแก้วขึ้นใหม่ สันนิษฐานว่าสร้างบนฐานเดิมของวิหารในยุคล้านนา ซึ่งมีรูปแบบและสถาปัตยกรรมคล้ายกับวิหารของวัดงามเมือง (หลังเก่า) และวัดพระสิงห์ สันนิษฐานว่าช่างผู้ออกแบบและก่อสร้างคือช่างคณะเดียวกัน จดหมายเหตุเมืองเชียงราย ยุคฟื้นฟูเมืองเชียงรายกล่าวว่า
"เดือน 8 ขึ้น 5 ฅ่ำ วัน 7 สกราช 1252 ปีกดยี ปกวิหารวัดพระแก้ว รอดเดือน 8 ขึ้น 12 ค่ำ ปกวิหารวัดพระสิงห์"
พ.ศ. 2521 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดสามัญ
พระอุโบสถ
พ.ศ. 2503 พระครูธรรมวงศ์วิวัฒน์ (วงศ์ ทานวํโส) เจ้าอาวาสวัดพระแก้วและเจ้าคณะจังหวัดเชียงราย (ภายหลังเป็นพระพุทธิวงศ์วิวัฒน์) ทำการบูรณะวิหารโดยรื้อเมื่อวันที่ 23 กุมภาพันธ์ ทำบุญฉลองสมโภชวิหารเมื่อวันที่ 14 มีนาคม พ.ศ. 2505 เปลี่ยนเสาจากไม้เป็นเสาคอนกรีตเสริมเหล็ก ส่วนผนังได้ก่ออิฐถือปูน เครื่องไม้บางส่วนใช้ของเดิม แต่บางส่วนที่ทรุดโทรมได้นำไปจัดเก็บรักษาที่พิพิธภัณฑสถานแห่งชาติ เชียงแสน
ต่อมาได้ขอพระราชทาน วิสุงคามสีมา ประกอบพิธีผูกพัทธสีมา เมื่อวันที่ 6 เมษายน 2495
พระเจ้าล้านทอง
พระเจ้าล้านทอง เป็นพระพุทธรูปสำริด ปางมารวิชัย ขัดสมาธิราบ หน้าตักกว้าง 2 เมตร สูงจากฐานถึงพระรัสมี 2.80 เมตร รอบพระเศียร 1.60 เมตร นั่งขัดสมาธิราบ พระรัศมีเป็นดอกบัวตูมอยู่ในเปลวเพลิง ชายสังฆาฏิสั้นเหนือราวพระถัน เม็ดพระศกใหญ่ พระหนุ (คาง) เป็นปมใหญ่และชัดมาก น้ำหนักประมาณ 1,200 กิโลกรัม นับเป็นพระพุทธรูปในสกุลช่างศิลปะปาละที่ใหญ่และสวยงามที่สุดในประเทศไทย
พระเจ้าล้านทอง เดิมเป็นพระประธานของวัดล้านทอง (วัดแสนทอง ปัจจุบันคือโรงเรียนอนุบาลเชียงราย) เมื่อวัดร้างไปหลังสงครามโลกครั้งที่ 2 พ.ศ. 2488 พระวีรญาณมุนี (หมื่น สุมโน) เจ้าคณะจังหวัดเชียงรายในขณะนั้น มอบหมายให้พระครูธรรมวงศ์วิวัฒน์ เจ้าอาวาสวัดศรีบุญเรือง เจ้าคณะอำเภอเมืองเชียงราย อัญเชิญพระเจ้าล้านทองจากวัดล้านทอง (วัดแสนทอง) ไปประดิษฐานที่วัดงามเมือง ต่อมาเมื่อวัดงามเมืองร้าง ศรัทธาสาธุชนจึงได้ขึ้นไปทำหลังคาคลุมพระเจ้าหลวงและพระเจ้าล้านทอง
พ.ศ. 2504 พระพุทธิวงศ์วิวัฒน์ (วงศ์ ทานวํโส) ขณะเป็นพระครูธรรมวงศ์วิวัฒน์ เจ้าคณะอำเภอเมืองเชียงราย ได้ทำการย้ายพระเจ้าล้านทองจากวัดงามเมืองมาประดิษฐานเป็นพระประธานในพระอุโบสถวัดพระแก้ว เมื่อวันที่ 9 พฤศจิกายน จนถึงปัจจุบัน
พระสาวก
พระสาวก 2 องค์ คือพระสารีบุตร พระโมคคัลลานะ สำริด ปางสมาธิ ศิลปะล้านนา เดิมประดิษฐานที่วัดงามเมือง อัญเชิญมาพร้อมกับพระเจ้าล้านทอง เมื่อ พ.ศ. 2504 ใต้ฐานทั้ง 2 มีจารึกระบุว่าสร้างเมื่อ พ.ศ. 2269 ผู้สร้างคือมังพละสแพก (ส่างกอละ) เจ้าเมืองเชียงราย โมยหวาน (เมียวหวุ่น) เมืองเชียงแสน และพระนางบุษบาสิริวัฒนเทพาราชกัญญาเจ้า มเหสีของเจ้าฟ้าลักที เจ้าฟ้าเชียงแสน สร้างพระพุทธรูปองค์นี้เพื่ออุทิศให้กับเจ้าฟ้ายอดงำเมือง (พระยอดงำเมือง) เจ้าฟ้าเชียงแสน พระโอรสของพระนาง
พระเจดีย์
เป็นพระเจดีย์ฐานรูปแปดเหลี่ยมแต่ละเหลี่ยมกว้าง 5.20 เมตร เส้นผ่าศูนย์กลาง 9.50 เมตร ห่อหุ้มทองแผ่นทองแดง ลงรักปิดทองทั้งองค์ กรมศิลปากรได้ประกาศขึ้นทะเบียนองค์พระเจดีย์เป็นโบราณสถานสำคัญของชาติ เมื่อ พ.ศ. 2478
หอพระหยก
เป็นอาคาร ค.ส.ล. ทรงล้านนาโบราณประกอบด้วยไม้ชั้นเดียว ใต้ถุนสูง ขนาดกว้าง 8 เมตร ยาว 12 เมตร เป็นที่ประดิษฐาน "พระพุทธรตนากร นวุติวัสสานุสรณ์มงคล" หรือ "พระหยกเชียงราย" แปลว่า "พระพุทธเจ้าผู้ทรงเป็นอากรแห่งรัตน เป็นมงคลอนุสรณ์ 90 พรรษา" เพื่อเฉลิมพระเกียรติสมเด็จพระศรีนครินทราบรมราชชนนี บนผนังอาคาร แสดงกิจกรรม จากตำนานพระแก้วมรกต และภาพวาดการสร้าง และพิธีอัญเชิญพระหยกเชียงรายสู่พระอารามในวันที่ 19 ตุลาคม 2534
โฮงหลวงแสงแก้ว
เริ่มสร้างเมื่อวันที่ 6 พฤศจิกายน พ.ศ. 2538 ออกแบบโดย นภดล อิงคะวณิช สถาปนิกชาวเชียงราย เป็นอาคารทรงล้านนาประยุกต์ กว้าง 10 เมตร ยาว 23.25 เมตร สูงสองชั้น มีคุณแม่อมรา มุนิกานนท์ (แสงแก้ว) เป็นผู้อุปถัมภ์การก่อสร้าง ภายในเป็นพิพิธภัณฑ์จัดแสดงพระพุทธรูปสำคัญ เช่นพระพุทธสิหิงค์ (จำลอง) รวมทั้งศิลปวัฒนธรรมเกี่ยวกับพระพุทธศาสนาในรูปแบบที่ทันสมัย
พระประธานวัดหนองบัวสด
พระประธานวัดหนองบัวสด เป็นพระพุทธรูปปูนปั้น ปางมารวิชัย ขนาดหน้าตัก 1.5 เมตร เดิมอยู่วัดหนองบัวสด (วัดหนองโบสถ) ร้าง บ้านใหม่ ต.ริมกก อ.เมืองเชียงราย พ.ศ. 2523 พระครูพุทธิวงศ์วิวัฒน์ (วงศ์ ทานวํโส) อดีตเจ้าอาวาสวัดพระแก้ว อดีตเจ้าคณะจังหวัดเชียงราย ได้รับแจ้งจากชาวบ้านให้เคลื่อนย้ายพระประธานวัดหนองบัวสด เพื่อนำไปเก็บรักษาเพราะไม่มีผู้ดูแล พระครูพุทธิวงศ์วิวัฒน์จึงได้ขอความร่วมมือรถและอุปกรณ์เคลื่อนย้ายจากสำนักงาน รพช.
วันที่อัญเชิญ พนักงานขับรถและชาวบ้านช่วยกันนำเชือกโอบรัดพระพุทธรูปและใช้รถยก กระทำกันหลายครั้งแต่ไม่สำเร็จ เชือกขาดบ้าง รถยกฟันเฟืองค้างบ้าง ใช้เวลาหลายชั่วโมง จึงนิมนต์พระครูพุทธิวงศ์วิวัฒน์มาอัญเชิญ ท่านถามคนขับรถว่า เมื่อเช้าสั่งให้นำสวยดอก (กรวยดอกไม้ธูปเทียน) มาบอกกล่าวก่อนทำการเคลื่อนย้ายหรือยัง คนขับรถว่าไม่ได้ทำเพราะคิดว่าไม่น่าจะยาก พระครูพุทธิวงศ์วิวัฒน์จึงให้คนขับรถและชาวบ้านตั้งจิตอธิษฐานและขอขมา อัญเชิญให้ไปสถิตยังที่เหมาะสม หลังจากทำพิธีแล้วรถยกสามารยกองค์พระได้อย่างง่ายดาย ปัจจุบันพระประธานวังหนองบัวสดประดิษฐานอยู่ใต้ต้นโพธิ์ ศาลาสี่ทิศด้านทิศตะวันตก หลังองค์เจดีย์วัดพระแก้ว
สงครามโลกครั้งที่สองในยูโกสลาเวีย
ปฏิบัติการทางทหารในสงครามโลกครั้งที่สองในยูโกสลาเวียได้เริ่มต้นขึ้นเมื่อวันที่ 6 เมษายน ค.ศ. 1940 เมื่อราชอาณาจักรยูโกสลาเวียได้ถูกยึดครองอย่างรวดเร็วโดยกองทัพฝ่ายอักษะและได้ถูกแบ่งแยกออกจากกันระหว่างเยอรมนี อิตาลี ฮังการี บัลแกเรีย และเครือข่ายการปกครอง ต่อมาภายหลัง สงครามการปลดปล่อยแบบกองโจรเป็นการสู้รบเพื่อต่อกรกับกองกำลังการยึดครองของฝ่ายอักษะและรัฐบาลหุ่นเชิดที่พวกเขาได้ก่อตั้งขึ้น รวมทั้งรัฐเอกราชโครเอเชียและรัฐผู้พิทักษ์แห่งเซอร์เบีย โดยสันนิบาติแห่งคอมมิวนิสต์แห่งยูโกสลาเวีย(KPJ)-ได้นำเหล่าผู้นิยมระบอบสาธารณรัฐ พลพรรคยูโกสลาเวีย ในเวลาเดียวกัน สงครามกลางเมืองหลายฝ่ายได้เกิดขึ้นระหว่างพลพรรคของพรรคคอมมิวนิสต์ยูโกสลาเวีย, ชาวเซิร์บผู้นิยมกษัตริย์ เชทนิกส์ (Chetniks), ชาวโครเอเชียผู้นิยมฟาสซิสต์ อูสตาซี (Ustaše) และผู้พิทักษ์บ้านเกิด (Home Guard) เช่นเดียวกันกับทหารผู้พิทักษ์บ้านเกิดสโลวีน
แม้ว่าจะต้องประสบความปราชัย พลพรรคยังคงเป็นกองกำลังที่ได้รับความน่าเชื่อถือ ได้รับการยอมรับจากฝ่ายสัมพันธมิตรตะวันตกและได้วางรากฐานสำหรับรัฐยูโกสลาเวียหลังสงคราม ด้วยการสนับสนุนทางด้านยุทธภัณฑ์ทางทหารและอำนาจเหนือน่านฟ้าของฝ่ายสัมพันธมิตรตะวันตก และกลุ่มทหารโซเวียตในการรุกเบลเกรด ในที่สุด พลพรรคก็ได้รับชัยชนะและควบคุมทั้งประเทศและบริเวณชายแดนของอิตาลีและออสเตรีย
ด้วยจำนวนผู้เสียชีวิตในสงครามนั้นมีมากมายมหาศาล จำนวนเหยื่อสงครามยังคงมีการถกเถียงกัน แต่โดยทั่วไปแล้วได้มีการเห็นพ้องกันว่า มีจำนวนอย่างน้อยหนึ่งล้านคน เหยื่อที่ไม่ได้เกี่ยวข้องกับการสู้รบรวมทั้งประชากรชาวยิวส่วนใหญ่ของประเทศ,มีจำนวนหลายคนล้วนเสียชีวิตในค่ายกักกันและค่ายมรณะ (เช่น Jasenovac, Banjica) ได้ดำเนินโดยเครือข่ายการปกครอง
ระบอบการปกครองโครเอเชียอูสตาซีนั้นได้ก่อให้เกิดการฆ่าล้างเผ่าพันธุ์ต่อชาวเซิร์บ, ชาวโรมานี และชาวโครแอต ส่วนเชทนิกส์ของชาวเซิร์บนั้นได้กระทำการไล่ล่าในการฆ่าล้างเผ่าพันธุ์ต่อชาวมุสลิมและชาวโครเอเชียและชาวเซิร์บผู้นิยมพลพรรค และเจ้าหน้าที่ชาวอิตาลีผู้ยึดครองก็ได้กระทำการไล่ล่าทำลายล้างต่อชาวสโลวีนและชาวโครแอต ส่วนกองทัพเวร์มัคท์ได้ดำเนินการสังหารหมู่ต่อพลเรือนจำนวนมากเพื่อแก้แค้นจากการเคลื่อนไหวต่อต้าน เช่น การสังหารหมู่ Kragujevac ทหารฮังการีที่ยึดครองได้ทำการสังหารหมู่พลเรือน (ส่วนใหญ่เป็นชาวเซิร์บและชาวยิว) ในช่วงการโจมตีที่สำคัญทางตอนใต้ของ Bačka, ภายใต้ข้ออ้างสำหรับการเคลื่อนไหวต่อต้าน
ในที่สุด ในช่วงระหว่างนั้นและภายหลังขั้นตอนสุดท้ายของสงคราม เจ้าหน้าที่ยูโกสลาเวียและทหารพลพรรคก็ได้ดำเนินการตอบโต้รวมทั้งการขับไล่เนรเทศประชากรชาว Danube Swabian บังคับให้เดินขบวนเป็นแถวและประหารชีวิตนับพันของทหารเชลยศึกและพลเรือนก็หลบหนีจากการโจมตีของพวกเขา (การส่งกลับคืน Bleiburg) การกระทำโหดร้ายกับชาวอิตาลีในอิสเตรียและกวาดล้างชาวเซิร์บ ชาวฮังการีและชาวเยอรมันที่มีความเกี่ยวข้องกับกองกำลังฟาสซิสต์
เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล)
มหาอำมาตย์เอก เจ้าพระยาพระเสด็จสุเรนทราธิบดี นามเดิม หม่อมราชวงศ์เปีย มาลากุล (16 เมษายน พ.ศ. 2410 – 14 กุมภาพันธ์ พ.ศ. 2460) อดีตเสนาบดีกระทรวงธรรมการ
ประวัติ
หม่อมราชวงศ์เปีย มาลากุล เกิดเมื่อวันที่ 16 เมษายน พ.ศ. 2410 ในรัชสมัยพระบาทสมเด็จพระจอมเกล้าเจ้าอยู่หัว เป็นโอรสในพระวรวงศ์เธอ กรมหมื่นปราบปรปักษ์ และหม่อมเปี่ยม มาลากุล ณ อยุธยา
หม่อมราชวงศ์เปีย มาลากุล ศึกษาชั้นต้นที่โรงเรียนพระตำหนักสวนกุหลาบ มีเลขประจำตัวหมายเลข 2 มีผลการเรียนดีเลิศ ซึ่งสอบได้ประโยคที่ 2 ในจุลศักราช 1248 หรือ พ.ศ. 2429
หม่อมราชวงศ์เปีย มาลากุล เข้ารับราชการในกรมศึกษาธิการ ได้รับพระราชทานโปรดเกล้าฯ เป็น หลวงไพศาลศิลปศาสตร์ ถือศักดินา ๘๐๐ เมื่อวันที่ 23 ธันวาคม พ.ศ. 2432 จากนั้นในปี พ.ศ. 2435 จึงย้ายมารับราชการอยู่ที่กระทรวงมหาดไทยในตำแหน่งพนักงานวิเศษ และได้รับพระราชทานบรรดาศักดิ์เป็น พระมนตรีพจนกิจ เมื่อวันที่ 11 มกราคม พ.ศ. 2435 ท่านได้รับการไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัว ให้เป็นผู้อภิบาลพระบาทสมเด็จพระมงกุฎเกล้าเจ้าอยู่หัว (ขณะดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร) เสด็จไปทรงศึกษาต่อ ณ ประเทศอังกฤษ ดำรงตำแหน่งเอกอัครราชทูตพิเศษไทยประจำอังกฤษและยุโรป ระหว่าง พ.ศ. 2440-2442
จากการที่ท่านได้เห็นการศึกษาของนักเรียนไทยในต่างประเทศเป็นเวลาหลายปี ท่านได้กราบทูลเสนอให้พระบาทสมเด็จพระจุลจอมเกล้าเจ้าอยู่หัว ทรงปรับปรุงระบบการศึกษาของไทย ร่างเป็น "โครงแผนการศึกษาในกรุงสยาม" เมื่อวันที่ 19 มิถุนายน พ.ศ. 2441 และโครงการสร้างสถานศึกษาในระดับอุดมศึกษา เมื่อวันที่ 10 เมษายน พ.ศ. 2453
ท่านได้รับพระราชทานโปรดเกล้าฯ เป็น พระยาวิสุทธสุริยศักดิ์ มีตำแหน่งในกรมมหาดเล็ก ถือศักดินา 1200 เมื่อวันที่ 30 มกราคม ร.ศ. 113 (พ.ศ. 2437) ดำรงตำแหน่งปลัดทูลฉลองกระทรวงธรรมการ (ปัจจุบันคือกระทรวงศึกษาธิการ) วันที่ 13 กรกฎาคม พ.ศ. 2448 ท่านลาบวชเป็นภิกษุ ทรงรับเป็นนาคหลวง อุปสมบท ณ พระอุโบสถ วัดพระศรีรัตนศาสดาราม พระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระพิมลธรรม (ยัง เขมาภิรโต) เป็นพระกรรมวาจาจารย์ บวชแล้วไปอยู่วัดบวรนิเวศราชวรวิหาร ลาสิกขาแล้วรับราชการต่อมาจนได้เลื่อนเป็นเสนาบดีกระทรวงธรรมการ ในวันที่ 6 เมษายน พ.ศ. 2455 จากนั้นได้รับพระราชทานเลื่อนยศเป็น มหาอำมาตย์เอก เมื่อวันที่ 26 เมษายน พ.ศ. 2455
เมื่อวันอังคารที่ 11 พฤศจิกายน พ.ศ. 2456 พระยาวิสุทธสุริยศักดิ์ ได้รับสถาปนาเป็นเจ้าพระยา มีสมญาตามจารึกในสุพรรณบัฏว่า เจ้าพระยาพระเสด็จสุเรนทราธิบดี ศรีวิสุทธสุริยศักดิ์ อรรคพุทธศาสนวโรประการ ศิลปศาสตร์พิศาลศึกษานุกิจ บัณฑิตยการานุรักษ์ สามัคยาจารย์วิบุลย์ มาลากุลบริพัตร์ บรมขัติยราชสวามิภักดิ์ เสมาธรรมจักรมุรธาธร ศุภกิจจานุสรอาชวาธยาไศรย พุทธาทิไตรรัตนธาดา อภัยพิริยบรากรมพาหุ
ต่อมาท่านขอลาออกจากตำแหน่งเสนาบดีกระทรวงธรรมการ เนื่องจากมีปัญหาสุขภาพ วันที่ 28 มีนาคม พ.ศ. 2459 จึงมีพระบรมราชานุญาตให้ท่านลาออกจากตำแหน่ง และพระราชทานบำนาญอย่างเสนาบดีชั้นสูง
เจ้าพระยาพระเสด็จสุเรนทราธิบดี ป่วยเป็นโรคเรื้อรังและกระเพาะอาหารพิการมาช้านาน จนถึงแก่อสัญกรรมเมื่อวันที่ 14 กุมภาพันธ์ พ.ศ. 2460 เวลา 3 ยาม 30 นาที สิริอายุ วันต่อมา เวลาบ่าย 5 โมง สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์มาพระราชทานน้ำหลวงอาบศพ ประกอบโกศมณฑป ตั้งบนชั้น 2 ชั้น ฉัตรเบญจาตั้งประดับ พระพิธีธรรมสวดพระอภิธรรมมีกำหนด 1 เดือน
ด้านการศึกษา
โดยเจ้าพระยาพระเสด็จสุเรนทราธิบดี จัดทำหลักสูตรโรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน) ตามพระราชดำริพระบาทสมเด็จพระจุลจอมเกล้าเจ้าอยู่หัว ซึ่งพระองค์ทรงกำหนดหลักสูตรแนวการสอนของโรงเรียนนี้ด้วยพระองค์เอง
เพลงสามัคคีชุมนุม
พระยาวิสุทธสุริยศักดิ์ เป็นผู้ประพันธ์คำร้องภาษาไทยของเพลง "สามัคคีชุมนุม" โดยใช้ทำนองเพลง ออลด์แลงไซน์ (Auld Lang Syne) ท่านได้รับการยกย่องว่า สามารถใส่เนื้อร้องภาษาไทยเข้าไปให้สอดคล้องกับทำนองเดิมได้อย่างเหมาะเจาะ สามารถร้องเนื้อภาษาไทยไปพร้อมๆกับเนื้อภาษาเดิมของเพลงได้อย่างไม่ขัดเขิน เนื้อเพลงมีความหมายลึกซึ้ง  ให้ความรู้สึกถึงความสามัคคีเป็นอันดีต่อหมู่คณะ
สมบัติผู้ดี
พระยาวิสุทธสุริยศักดิ์ ได้แต่งหนังสือไว้หลายเล่ม เล่มหนึ่งที่มีชื่อเสียงคือ สมบัติผู้ดี ซึ่งกล่าวถึงหลักปฏิบัติ 10 ประการของผู้ที่มีกาย วาจา ใจ อันสุจริต ท่านได้เรียบเรียงไว้เมื่อ พ.ศ. 2455
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
แจ็คเกอรีน ไทยรัฐ
แจ็คเกอรีน ไทยรัฐ หรือ แจ็คเกอรีน ทีวีพูล มีชื่อเดิมว่า "จักริน อดิเรก" และ "พัฒนะชัย อดิเรก" ตามลำดับ เกิดเมื่อวันที่ 22 กรกฎาคม พ.ศ.2522 เป็นผู้ประกาศข่าวดีเจและพิธีกรชาวไทยเกิดที่จังหวัดสุรินทร์ เริ่มเข้าสู่ในวงการบันเทิงจากการสมัครเป็นผู้ประกาศข่าวในสายบันเทิงต่างประเทศ ของนิตยสารทีวีพูล ปัจจุบันเป็นโปรดิวเซอร์รายการโทรทัศน์และเป็นผู้สื่อข่าวบันเทิง พิธีกร ดีเจ วีเจ สังกัด "บริษัท โน้ต พับลิชชิง จำกัด" และ "บริษัท ไทยทีวี จำกัด ของ "พันธุ์ทิพา ศกุณต์ไชย หรือ ติ๋ม ทีวีพูล" มีชื่อเสียงจากผลงาน พิธีกรหลักประจำรายการ ทีวีพูลTonight ออกอากาศทางช่อง 5 ซึ่งเป็นข่าวบันเทิงรายการแรกสุด ของเครือนิตยสารทีวีพูลและในปัจจุบัน แจ็คเกอรีน เป็นผู้ประกาศข่าวบันเทิงและเป็นผู้สื่อข่าวในช่องไทยรัฐทีวีเป็นต้น
ประวัติ
แจ็คเกอรีน มีชื่อเดิมว่า "จักริน อดิเรก" และ "พัฒนะชัย อดิเรก" ตามลำดับ เกิดเมื่อวันที่ 22 กรกฎาคม พ.ศ.2522 เป็นผู้ประกาศข่าว ดีเจและพิธีกรชาวไทยเกิดที่จังหวัดสุรินทร์ มีพี่น้องร่วมกัน 3 คน แจ็คเกอรีนเป็นบุตรคนเล็กซึ่งจบการศึกษาปริญญาตรีคณะปริญญานิเทศศาสตร์บัณฑิต (เกียรตินิยมอันดับหนึ่ง) จุฬาลงกรณ์มหาวิทยาลัย
ประวัติการทำงาน
แจ็คเกอรีน เริ่มเข้าสู่ในวงการบันเทิงจากการสมัครเป็นผู้ประกาศข่าวในสายบันเทิงต่างประเทศ ของนิตยสารทีวีพูล ปัจจุบันเป็นโปรดิวเซอร์รายการโทรทัศน์และเป็นผู้สื่อข่าวบันเทิง พิธีกร ดีเจ วีเจ สังกัด "บริษัท โน้ต พับลิชชิง จำกัด" และ "บริษัท ไทยทีวี จำกัด ของ "พันธุ์ทิพา ศกุณต์ไชย" หรือ ติ๋ม ทีวีพูล" มีชื่อเสียงจากผลงาน พิธีกรหลักประจำรายการ ทีวีพูลTonight ออกอากาศทางช่อง 5 ซึ่งเป็นข่าวบันเทิงรายการแรกสุด ของเครือนิตยสารทีวีพูลและในปัจจุบัน มีผลงานภาพยนตร์เรื่อง แฟนเก่า เมื่อในปี พ.ศ. 2552 และผลงานละคร ในฐานะนักแสดงรับเชิญ ปัจจุบันแจ็คเกอรีน เป็นผู้ประกาศข่าวบันเทิงและเป็นผู้สื่อข่าวในช่องไทยรัฐทีวีเป็นต้น
วิเวียน ไมเออร์
ตลอดชีวิตของเธอ ภาพของไมเออร์ไม่ได้อัดเป็นภาพ หลายภาพเนกาทีฟยังเป็นฟิล์มเนกาทีฟ นักสะสมชาวชิคาโก จอห์น มาลูฟ ได้รับภาพบางส่วนของไมเออร์ในปี 2007 ส่วนนักสะสมชาวชิคาโกอีกสองคน รอน สแลตเทอรี และแรนดี พราว ได้ค้นพบภาพที่อัดแล้วของไมเออร์และภาพเนกาทีฟในกล่องและกระเป๋าเดินทางของเธอในช่วงเวลาเดียวกัน ภาพของไมเออร์ได้รับการเผยแพร่ทางอินเทอร์เน็ตครั้งแรกในเดือนกรกฎาคม ค.ศ. 2008 โดยสแลตเทอรี แต่งานไม่ได้รับการสนใจมากนัก ในเดือนตุลาคม 2009 มาลูฟได้เผยแพร่ลงในบล็อกของเขาที่มีผลงานบางภาพของไมเออร์บนเว็บไซต์แบ่งปันภาพฟลิคเกอร์ เป็นผลทำให้เกิดปรากฏการณ์ไวรอล มีผู้คนหลายพันคนต่างสนใจอย่างมาก ในที่สุดผลงานของไมเออร์ได้รับคำวิจารณ์ที่ดีจากนักวิจารณ์ นับจากนั้นมาภาพของไมเออร์ได้รับการจัดแสดงทั่วโลก
อ้างอิง
19262009
ประชากรศาสตร์ไทย
บทความว่าด้วย ลักษณะประชากรไทย กล่าวถึง ชนชาติ เชื้อชาติ ศาสนา ฯลฯ ที่เกี่ยวข้องด้วยประชาชนที่อาศัยอยู่ในประเทศไทย
สถิติจำนวนประชากรไทยนั้นแตกต่างกันไปขึ้นอยู่กับแหล่งอ้างอิงและวิธีการเก็บข้อมูล แต่โดยเฉลี่ยแล้วอยู่ที่ราว 66-67 ล้านคน คิดเป็นอันดับที่ 4 ในกลุ่มประเทศอาเซียนรองจาก อินโดนีเซีย ฟิลิปปินส์ และเวียดนาม ข้อมูลทั้งหลาย อาทิ
และจากข้อมูลของสำนักงานสถิติแห่งชาติ ซึ่งจะมีการจัดทำสำมะโนประชากรและเคหะ ทุก 10 ปี ตามข้อเสนอแนะขององค์การสหประชาชาติ ประเทศไทยมีประชากร 65,479,453 คน แบ่งเป็น ประชากรหญิง 33.4 ล้านคน (ร้อยละ 51.0) และชาย 32.1 ล้านคน (ร้อยละ 49.0) หรือคิดเป็นอัตราส่วนเพศ ชาย 96.2 คนต่อหญิง 100 คน เป็นผู้ที่มีสัญชาติไทย 62.3 ล้านคน (ร้อยละ 95.1) และผู้ที่ไม่มีสัญชาติไทยอีก 3.2 ล้านคน (ร้อยละ 4.9)
ทั้งนี้ทั้งนั้น จากข้อมูลโดยสหประชาชาติ ประเทศไทยเป็นประเทศลำดับที่สามในทวีปเอเชียที่โครงสร้างประชากรสูงอายุเพิ่มขึ้นอย่างรวดเร็ว (รองจากประเทศญี่ปุ่นและเกาหลีใต้) โดยคาดหมายว่าสัดส่วนประชากรวัยทำงาน (อายุ 15 - 64 ปี) ของประเทศไทยจะถึงจุดสูงสุดในปี ค.ศ. 2017 คืออยู่ที่ร้อยละ 72 ของประชากรทั้งหมด และจะลดต่ำลงต่ำกว่าร้อยละ 60 ของประชากรก่อนปี ค.ศ. 2050 ในขณะเดียวจำนวนประชากรผู้สูงอายุ (มากกว่า 65 ปีขึ้นไป) จากอยู่ที่อัตราร้อยละ 8.9 ของประชากรทั้งหมดในปี ค.ศ. 2010 จะเพิ่มขึ้นเป็นร้อยละ 19.5 ของประชากรทั้งหมดในปี ค.ศ. 2030 ซึ่งจะส่งผลต่อจำนวนประชากรไทยในอนาคตที่คาดว่าจะลดลงและส่งผลกระทบทางลบต่อความต้องการแรงงานในที่สุด
สำมะโนประชากร
'''ข้อมูลจำนวนประชากร ตามสำมะโนประชากร พ.ศ. 2453 – 2553''' ตามข้อมูลของสำนักงานสถิติแห่งชาติ
สถิติจำนวนประชากร และสถิติชีพ
สถิติจำนวนประชากร ตามข้อมูลของ กรมการปกครอง กระทรวงมหาดไทย    สถิติสาธารณสุข (จำนวนเกิดมีชีพ และจำนวนตาย)  โดย กองยุทธศาสตร์และแผนงาน สำนักงานปลัดกระทรวงสาธารณสุข กระทรวงสาธารณสุข   และ สถิติจำนวนและอัตราเกิดมีชีพ และตาย ทั่วราชอาณาจักร โดย สำนักนโยบายและยุทธศาสตร์ กระทรวงสาธารณสุข
ข้อมูลล่าสุด
จำนวนการเกิด
-->
สถานภาพสมรสและภาวะเจริญพันธุ์
ประชากรอายุตั้งแต่ 13 ปีขึ้นไป จานวน 55.2 ล้านคน มีผู้สมรสทั้งสิ้น 31.0 ล้านคน (ร้อยละ 56.2) โดยมีสัดส่วนชายและหญิงที่สมรสแล้วใกล้เคียงกันคือ ร้อยละ 56.6 และ 55.9 ชายมีสัดส่วนที่เป็นโสดสูงกว่าหญิงคือ ร้อยละ 33.6 และ 26.9 และพบว่าหญิงมีสัดส่วนที่เป็นหม้าย หย่า แยกกันอยู่ สูงกว่าชายถึง 2.2 เท่า
หากพิจารณาภาวะเจริญพันธุ์ของหญิงเคยสมรสอายุ 15 - 49 ปี พบว่า หญิง 1 คน มีบุตรเกิดรอดเฉลี่ย 1.51 คน ลดลงจากปี 2543 (1.88 คน) และเมื่อพิจารณาในระดับภาคพบว่า ภาคใต้มีจำนวนบุตรฯ เฉลี่ยสูงสุดและใกล้เคียงกับภาคตะวันออกเฉียงเหนือ (1.77 และ 1.75 คน) ส่วนกรุงเทพมหานครมีจำนวนบุตรฯ เฉลี่ยต่ำสุด (1.20 คน)
สถิติสำคัญโดยองค์การสหประชาชาติ
'''ข้อมูลประมาณการจำนวนคนเกิดและตาย โดยองค์การสหประชาชาติ
ดีโอ บรันโด
ดีโอ บรันโด (ディオ・ブランドー (Dio Burandō) ; Dio Brando) เป็นตัวละครจากหนังสือการ์ตูนเรื่อง โจโจ้ ล่าข้ามศตวรรษ สร้างสรรค์โดยฮิโรฮิโกะ อารากิ ปรากฏตัวครั้งแรกในฐานะปฏิปักษ์ในเนื้อเรื่องภาคแรก สายเลือดปิศาจ ในตอนเปิดตัวของเรื่อง "ดีโอผู้รุกราน" ซึ่งตีพิมพ์ในนิตยสารโชเน็งจัมป์รายสัปดาห์เมื่อวันที่ 1 มกราคม พ.ศ. 2530 ภายหลังได้กลับมาปรากฏตัวเป็นปฏิปักษ์หลักในภาคสามของเรื่อง นักรบประกายดาว ซึ่งตอนนี้รู้จักในชื่อเพียงว่า DIO และยังได้ปรากฏตัวในฉากอดีตในภาคที่หกของเรื่อง สโตนโอเชียน ในภาคที่เจ็ดของเรื่อง สตีล บอล รัน ตัวละครในจักรวาลคู่ขนานที่มีชื่อว่า ดิเอโก บรันโด (ディエゴ・ブランドー (Diego Burandō)) ซึ่งมักเรียกสั้นๆว่าดีโอ ปรากฏตัวในฐานะตัวละครสำคัญ
การสร้างและออกแบบตัวละคร
เมื่อฮิโรฮิโกะ อารากิเริ่มเขียนเรื่องโจโจ้ ล่าข้ามศตวรรษ ดีโอเป็นตัวละครที่อารากิตั้งตารอจะวาดมากที่สุด เขายังได้เผยว่าเขาไม่ได้คิดเรื่องจุดอ่อนของตัวละครและว่าเป็นเรื่องยากที่จะหาทางเอาชนะดีโอได้ ในแง่ลักษณะตัวละครของดีโอนั้น อารากิกล่าวว่าเขาได้รับแรงบันดาลใจจากการวิเคราะห์ฆาตกรต่อเนื่องของ FBI เขาคิดว่าฆาตกรเหล่านี้ต้องมีความแข็งแกร่งอย่างมากจนสามารถก่อคดีชั่วร้ายที่พวกเขาทำขึ้นมาได้ วิธีการที่ฆาตกรต่อเนื่องควบคุมเหยื่อด้วยการชักจูงทางจิตวิทยาก็เป็นที่สนใจของอารากิด้วยเช่นกัน ซึ่งมีลักษณะที่คล้ายคลึงกับที่ดีโอใช้ความสามารถในการจูงใจคนทำให้ลูกน้องทำตามคำสั่ง อารากิตั้งใจจะแสดงภาพลักษณ์ของดีโอว่าเป็นผู้ร้ายกาจไร้ความปรานีในการแสวงหาอำนาจ ด้วยการละทิ้งความเป็นมนุษย์ที่สะท้อนถึงตัวตนและอารมณ์ อารากิต้องการให้ชื่อของตัวละครฟังดูเท่ถัดมาจากชื่อของโจโจ้ จึงเลือกจะตั้งชื่อว่าดีโอ ซึ่งเป็นคำในภาษาอิตาลีมีความหมายว่าพระเจ้า
อ้างอิงจากอารากิ ลักษณะทางกายภายของดีโอได้รับแรงบันดาลใจจากตัวละครรอย แบ็ตตี ซึ่งรับบทโดยรัทเจอร์ ฮอร์เออร์ ในภาพยนตร์ปี ค.ศ. 1982 เรื่อง เบลดรันเนอร์ ตลอดช่วงวัยที่เป็นผู้ใหญ่ ดีโอมีลักษณะร่างกายที่มีกล้ามเนื้อและสูงใหญ่เช่นเดียวกับตัวละครของเรื่องในสามภาคแรก ดีโอในฐานะผีดูดเลือดก็ยังมีคงผมสีทองยุ่งเหยิงยาวเสมอไหล่ และเครื่องแต่งกายหลากหลายแบบที่นำเสนอสีทองอย่างโดดเด่น
นักรบประกายดาว
ในภาคนี้ดีโอได้ทิ้งตระกูลบรันโดแต่ก็ยังแค้นตระกูลโจสตาร์และมากับร่างใหม่ที่ใช้ร่างของโจนาธานเมื่อ100ปีที่แล้ว พร้อมกับพลังใหม่ที่เรียกว่าSTANDมีชื่อว่า เดอะ เวิลด์(ザ・ワルド (Za warudō) ; The world) มีความสามารถหยุดเวลาแต่ตอนนั้นหยุดได้แค่ 1 วิ แต่ดีโอยังเป็นผีดูดเลือดเหมือนเดิม(ภาคนี้ดีโออาศัยอยู่ที่ )
คู่ปรับของดีโอในภาคนี้คือ คูโจ โจทาโร่ ที่มีแสตนด์ สตาร์ แพลตตินั่ม หลังจากนั้นดีโอได้จ้างทหารรับจ้างหลายคนให้จัดการพวกโจทาโร่แต่ไม่สำเร็จแล้วดีโอเลยต้องจัดการเองโดยจัดการคาเคียวอิน โจเซฟ โปรนาเรฟ (แต่โปรนาเรฟไม่ตาย) (อับดุล อิกกี้ ตายเพราะ วานิลา ไอซ์) แต่ก็พ่ายแพ้ให้กับโจทาโร่เพราะโจทาโร่รู้ว่า "แสตนด์ของแกก็เหมือนสตาแพลตตินั่มของฉันซินะ" คือพลังหยุดเวลา
เพชรแท้ไม่มีวันสลายและสายลมทองคำ
ในภาคเพชรแท้ไม่มีวันสลายถูกกล่าวถึงในช่วงที่ได้ฝังก้อนเนื้อกับพ่อของ นิจิมุระ เคย์โจ และ นิจิมุระ โอคุยาสึ และได้นำ ธนูและคันศร(ศรที่ให้กำเนิดสแตนด์) ซึ่งแม่เฒ่าเอนย่าได้รับศรนี้ นำมาให้กับดีโอ จากนั้นจึงนำศรไปสร้างผู้ใช้สแตนด์ ใน เมืองโมริโอ มีศรอยู่ทั้งหมด 2 ดอก ดอกแรกเป็นของนิจิมุระ เคย์โจ ภายหลังจากที่ โอโตอิชิ อะกิระ ขโมยไป จึงตกเป็นของ มูลนิธิ สปีดวากอน ดอกที่ 2 ได้ปักเข้าที่ คิระ โยชิคาเกะ จนให้กำเนิด ความสามารถระเบิดลูกที่ 3 คิลเลอร์ควีน ไบต์ส เดอะ ดัสต์(ศรทั้ง 5 ดอก จาก 6 ดอก แม่เฒ่าเอนย่า ซื้อมาจาก เดียโบโล่ บอสจากภาคที่ 5 ที่ขณะนั้นยังอยู่ที่อียิปต์)
ในภาคสายลมทองคำ ภาพของดีโอ ปรากฏอยู่ใน กระเป๋าสตางค์ของ โจรูโน่ โจบาน่า(Giorno Giovanna)
สโตนโอเชียน
ปรากฏตัวในฉากย้อนหลังแสดงให้ว่า ดิโอ เคยเป็นเพื่อนกับบาทหลวงชื่อว่า พุชชี่ โดยทั้งคู่ได้คุยกันเรื่องการไปสวรรค์และดิโอได้บอกพุชชี่ว่าตัวเองนั้นรู้วิธีที่จะไปสวรรค์แต่จดมันไว้ในสมุดบันทึกแต่ดิโอก็ไม่ได้นำมาให้พุชชี่เนื่องจากตัวเองถูกโจทาโร่ฆ่าตายเสียก่อน
สตีล บอล รัน
โผล่แบบในจักรวาลคู่ขนานชื่อดิเอโก้ แบรนโด
ความสามารถ
สแตนด์ The world (เดอะเวิลด์)มีพลังโจมตีที่รุนแรงและมีพลังในการหยุดเวลาประมาณ 5 วินาทีและภายหลังได้รับเลือดของโจเซฟ โจสตาร์ จึงหยุดเวลาได้นานขึ้น 4 วินาทีเป็น 9 วินาที
นักพากย์
ดีโอ บรันโดมีนักพากย์ผู้ให้เสียงหลายคนที่แตกต่างกันไปในแต่ละสื่อ ดีโอถูกให้เสียงพากย์ครั้งแรกโดยโนริโอะ วากาโมโตะในดรามาซีดี ตามด้วยโนบุโอะ ทานากะในโอวีเอและอิชชิน จิบะใน เกมต่อสู้ของ Capcom ดีโอถูกให้เสียงพากย์โดยเค็นจิ โนจิมะและฮิการุ มิโดริกาวะในทั้งภาพยนตร์อนิเมะของ สายเลือดปิศาจ และวิดีโอเกมในวัยหนุ่มและวัยผู้ใหญ่ตามลำดับ ในอนิเมะโทรทัศน์และในวิดิโอเกมที่วางจำหน่ายหลังการออกอากาศของอนิเมะ เช่น All Star Battle, Eyes of Heaven และ Jump Force ดีโอ บรันโดให้เสียงพากย์โดยทาเกฮิโตะ โคยาซุ.
คาร์ทวลิสเดดา
คาร์ทวลิสเดดา (ქართვლის დედა; "มาร์ดาแห่งจอร์เจีย" หรือ "มาร์ดาแห่งชาวจอร์เจีย") เป็นอนุสรณ์สถานในทบิลีซี ประเทศจอร์เจีย รูปปั้นตั้งอยู่บนยอดเขาซอลอลากี ตั้งขึ้นในปี 1958 เพื่อเฉลิมฉลองครบรอบ 1,500 ปีของการก่อตั้งทบิลีซี ผลงานออกแบบโดยเอลกูจา อามาชูเกลี เป็นรูปสตรีสูง 23 เมตรในเครื่องแต่งกายประจำชาติของจอร์เจีย
คาร์ทวลิสเดดาเป็นภาพแทนบุคลาธิษฐานประจำชาติของจอร์เจีย ในมือซ้ายถือถ้วยไวน์เพื่อต้อนรับผู้เข้ามาผูกมิตร และมือขวาถือดาบเพื่อรับกับผู้ที่จะเข้ามาเป็นศัตรู
รูปปั้นเดิมตั้งขึ้นในปี 1958 เป็นรูปปั้นไม้เพื่อตกแต่งทบิลีซีเป็นการชั่วคราว แต่ต่อมาได้ตัดสินใจจะตั้งเป็นรูปปั้นถาวร จึงหุ้มภายนอกด้วยอะลูมิเนียมในปี 1963 และในปี 1997 ได้มีการแทนที่รูปปั้นใหม่
ศิวลึงค์
ศิวลึงค์ ลึงค์ หรือ ลิงค์ (लिङ्गं หมายถึง เครื่องหมาย สัญลักษณ์ เพศ องคชาต การอนุมาน คัพภะที่ก่อเกิดลูกหลานชั่วนิรันดร์  ) เป็นสัญลักษณ์ของพระศิวะเทพเจ้าในศาสนาฮินดู ใช้ในการบูชาสักการะในโบสถ์วิหารฮินดู ในศาสนาฮินดูยังเป็นที่ถกเถียงกันว่าศิวลึงค์เป็นตัวแทนทางกายภาพของเทพเจ้าหรือเป็นเครื่องหมายทางจิตวิญญาณ
ศิวลึงค์ ถูกแปลความว่าเป็นเครื่องหมายแห่งพลังสร้างสรรค์ในบุรุษเพศที่มาจากองคชาต แม้ว่าในปัจจุบันชาวฮินดูส่วนใหญ่จะมองศิวลึงค์เป็นเครื่องหมายแห่งพลังศักดิ์สิทธิ์มากกว่าเครื่องหมายทางเพศ   ศิวลึงค์มักปรากฏอยู่พร้อมกับโยนี สัญลักษณ์ของพระแม่ปารวตีอันบ่งบอกถึงพลังสร้างสรรค์ของสตรีเพศ การที่ศิวลึงค์และและโยนีอยู่ร่วมกันแสดงถึง "ความเป็นสองในหนึ่งเดียวที่แยกออกจากกันไม่ได้ของบุรุษและสตรี อวกาศที่หยุดนิ่งและเวลาซึ่งเคลื่อนที่อันเป็นต้นกำเนิดของสรรพชีวิต" ตั้งแต่สิ้นคริสต์ศตวรรษที่ 19 นักวิชาการตีความว่าศิวลึงค์และโยนีเป็นอวัยวะเพศชายและหญิง ขณะที่ชาวฮินดูเห็นว่าทั้งสองสิ่งเป็นเครื่องแสดงถึงหลักการที่ว่าหญิงและชายไม่อาจแยกออกจากกันได้และเป็นเครื่องหมายแห่งการก่อกำเนิด
รวมพันธุ์นักสู้พิทักษ์จักรวาล ตอนพิเศษรับวันหยุด
รวมพันธุ์นักสู้พิทักษ์จักรวาล ตอนพิเศษรับวันหยุด (The Guardians of the Galaxy Holiday Special) เป็นรายการพิเศษทางโทรทัศน์ของอเมริกันที่สร้าง เขียน และกำกับโดย เจมส์ กันน์ สำหรับบริการสตรีมมิ่งดิสนีย์+ โดยอิงจากการ์เดียนส์ออฟเดอะกาแล็กซี่ ทีมซูเปอร์ฮีโร่ของมาร์เวลคอมิกส์ มีจุดมุ่งหมายเพื่อเป็นรายการพิเศษทางโทรทัศน์เรื่องที่สองในจักรวาลภาพยนตร์มาร์เวล (MCU) ซึ่งมีความต่อเนื่องกับภาพยนตร์อื่น ๆ ของแฟรนไชส์นี้ ผลงานพิเศษนี้ผลิตโดยมาร์เวลสตูดิโอส์
คริส แพร็ตต์, โซอี ซัลดานา, เดฟ บอทิสตา, วิน ดีเซล, แบรดลีย์ คูเปอร์, คาเรน กิลแลน และ ปอม เกลม็องตีแย็ฟ จะแสดงและสวมบทบาทของพวกเขาจากซีรีส์ภาพยนตร์ กันน์ทำงานเกี่ยวกับแนวคิดสำหรับรายการพิเศษเรื่องนี้มาหลายปีก่อนที่จะมีการประกาศในเดือนธันวาคม พ.ศ. 2563 การถ่ายทำเริ่มขึ้นในเดือนกุมภาพันธ์ พ.ศ. 2565 ในเมืองแอตแลนต้า มลรัฐจอร์เจีย ระหว่างการสร้าง รวมพันธุ์นักสู้พิทักษ์จักรวาล 3 (พ.ศ. 2566) ซึ่งคาดว่าจะสิ้นสุดจนถึงเดือนเมษายน พ.ศ. 2565